# Bandera d'Austràlia Occidental

La bandera d'Austràlia Occidental es basa en el pavelló blau britànic que carrega al vol la insígnia de l'estat. Aquesta està formada per una rodella de color groc amb la silueta d'un cigne negre adoptat el novembre de 1953 per substituir un disseny similar utilitzat quan encara era una colònia britànica. El disseny de la bandera actual va comportar invertir la direcció del cigne negre perquè s'encarés cap al pal. Això es va fer per tal d'adherir-se a les convencions vexil·lològiques.

## Disseny

La bandera d'Austràlia Occidental té fixades unes especificacions per a una bandera de 1.800 mm de llarg i 900 mm d'amplada i una relació d'aspecte d'1:2.
I el seu disseny és similar a les banderes dels altres cinc estats australians, que també utilitzen el pavelló blau britànic amb les seves respectives insígnies estatals. Quan oneja juntament amb la bandera nacional i la resta de banderes estatals, és la sisena en l'ordre. Això és indicatiu de la seva posició dins l'escut d'Austràlia.

### Colors

L'esquema de colors oficial, segons el lloc web del Govern d'Austràlia Occidental, segueix el sistema de color Pantone tal com s'indica a continuació. No s'especifiquen els codis de color dels tons blancs i negres de la bandera. La resta de codis de color s'han extret d'aquí.
| Model de color | Blau marí | Vermell | Blanc | Groc | Negre |
| Pantone | 280 C | 185 C | Blanc | 109 C | Black 6 C |
| RGB | 1, 33, 105 | 228, 0, 43 | 255, 255, 255 | 255, 209, 0 | 0, 0, 0 |
| CMYK | 99-69-0-59 | 0-100-81-11 | 0-0-0-0 | 0-18-100-0 | 0-0-0-100 |
| RAL | 5026 | 3026 | NA | 2007 | 9005 |
| HTML | #012169 | #E4002B | #FFFFFF | #FFD100 | #000000 |

### Simbolisme

Els colors de la bandera tenen significats culturals, polítics i regionals. El blau marí és un símbol de la Gran Bretanya, la pàtria d'Austràlia. En conseqüència, es conserva a les banderes dels sis estats australians, i les seves insígnies al vol són l'únic tret distintiu. El cigne negre fa al·lusió al mateix estat d'Austràlia Occidental. És originari de l'estat, i va donar el seu nom a la colònia del riu Swan (la precursora de l'actual Austràlia Occidental). Posteriorment va ser adoptat com a emblema d'ocells de l'estat el 25 de juliol de 1973. El cigne negre ha arribat a ser utilitzat com a representació d'una identitat nacionalista australiana contra el mestre imperialista anglès, segons l'autor Rodney James Giblett.

### Protocol

L'assessorament sobre el protocol de la bandera és responsabilitat del Departament del Primer ministre i del gabinet de l'estat. Quan oneja juntament amb la bandera d'Austràlia i les altres banderes estatals i territorials, la bandera d'Austràlia Occidental és la sisena en l'ordre jeràrquic (darrera de la bandera nacional i, en ordre descendent, les banderes de Nova Gal·les del Sud, Victòria, Queensland i Austràlia Meridional). Això reflecteix la posició de la seva insígnia d'estat a l'escut d'armes d'Austràlia on apareix en cinquena posició.

## Propostes

* Proposta de 1934 pel "Domini de Westralia".
* Proposta de Brendan Jones, director d'Ausflag.

## Altres banderes

* Estendard del Governador (avui dia)

## Vegeu també

* Símbols d'Austràlia Occidental
* Llista de les banderes d'Austràlia

## Referències

* 1 2 «The symbols of Western Australia» (en anglès). Government of Western Australia. Department of Premier and Cabinet. [Consulta: 21 juliol 2023].
* 1 2 «Specifications of the State Flag of Western Australia» (en anglès). Government of Westwern Australia. [Consulta: 21 juliol 2023].
* ↑ «Commonwealth Coat of Arms» (en anglès). Australian Government. Department of the Prime Minister and Cabinet. [Consulta: 21 juliol 2023].
* ↑ «Western Australia Flag Color Codes» (en anglès). Flagcolorcodes. [Consulta: 21 juliol 2023].
* ↑ Complete Flags of the World. DK Publishing, 2009, p.223. ISBN 978-0-7566-4115-3 [Consulta: 21 juliol 2023].
* ↑ Game, David. D.H. Lawrence's Australia: Anxiety at the Edge of Empire. Routledge, 2016, p.258. ISBN 9781317155058 [Consulta: 21 juliol 2023].
* ↑ «Rare black swan spotted 9,000 miles from home on River Severn». Independent. Arxivat de l'original el 18 abril 2020. [Consulta: 21 juliol 2023].
* ↑ Smith, Whitney. «flag of Western Australia» (en anglès). Encyclopaedia Britannica. [Consulta: 21 juliol 2023].
* ↑ Giblett, Rodney James. Black Swan Lake: Life of a Wetland. Intellect Books, 2013, p.69. ISBN 9781841507040 [Consulta: 21 juliol 2023].
* ↑ «Premier and Cabinet protocol and State events - flags». Department of the Premier and Cabinet. Arxivat de l'original el 5 setembre 2020. [Consulta: 21 juliol 2023].
* ↑ «[https://web.archive.org/web/20200724221856/https://www.pmc.gov.au/sites/default/files/publications/australian-flags-excerpt.pdf Australian flags – Part 2: The protocols for the appropriate use and the flying of the flag]». Australian Government. Department of the Premier and Cabinet. Arxivat de l'original el 24 juliol 2020. [Consulta: 24 juliol 2023].
* ↑ «Commonwealth Coat of Arms» (en anglès). Australian Government. Department of the Prime Minister and Cabinet. [Consulta: 24 juliol 2023].
* ↑ «If at First You Don’t Secede: The Push for Westralia». Australian Government.. Arxivat de l'original el 26 maig 2019. [Consulta: 24 juliol 2023].
* ↑ «Western Australia» (en anglès). Brendan Jones. [Consulta: 24 juliol 2023].
* ↑ Jones, Brendan «Racism draped in flag» (en anglès). The Sydney Morning Herald, 28-01-2006 [Consulta: 24 juliol 2023].
* ↑ «The Governor’s Standard». 2020. Government House. Western Australia. [Consulta: 25 juliol 2023].